ml ml ml en ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml en ml ml ml ml ml ml ml de ml ml ml ml ml ml ml en ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml ml ml ml ml ml ml cs en it ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml en en ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml arz en ta ta ml ml ml ml ml ml ml ml ml ml
Jump to navigation Jump to search
ഗോവിന്ദപിള്ള എന്ന വാക്കാൽ വിവക്ഷിക്കാവുന്ന ഒന്നിലധികം കാര്യങ്ങളുണ്ട്. അവയെക്കുറിച്ചറിയാൻ ഗോവിന്ദപിള്ള (വിവക്ഷകൾ) എന്ന താൾ കാണുക.
മാർച്ച് 3 1967 – ജൂൺ 26 1970
മാർച്ച് 16 1957 – ജൂലൈ 31 1959
As of നവംബർ 5, 2020
മാർക്സിസ്റ്റ്‌ സൈദ്ധാന്തികൻ, ചിന്തകൻ, ഗ്രന്ഥകാരൻ,പത്രാധിപർ, വാഗ്മി എന്നീ നിലകളിൽ പ്രശസ്തനാണ്‌ പി.ജി. എന്ന പി.ഗോവിന്ദപിള്ള(മാർച്ച് 25 1926- നവംബർ 22 2012).
എറണാകുളം ജില്ലയിലെ പെരുമ്പാവൂരിനടുത്ത്‌ പുല്ലുവഴി ഗ്രാമത്തിൽ 1926 മാർച്ച്‌ 25-ന്‌ ആണ്‌ പി.ജി.എന്ന പരമേശ്വരൻ പിള്ള ഗോവിന്ദപ്പിള്ളയുടെ ജനനം. വാർദ്ധക്യ സഹജമായ രോഗങ്ങളെ തുടർന്ന് തിരുവനന്തപുരം കിംസ് ആശുപത്രിയിൽ ചികിത്സയിലിരിക്കെ 2012 നവംബർ 22 ന് രാത്രി 11.15 നോടെ അദ്ദേഹം അന്തരിച്ചു.[1] അച്ഛൻ എം.എൻ.പരമേശ്വരൻ പിള്ള. അമ്മ കെ.പാറുക്കുട്ടി അമ്മ. യാഥാസ്ഥിതിക ചുറ്റുപാടിലായിരുന്നു ജനിച്ചതെങ്കിലും കുട്ടിക്കാലം തൊട്ടേ സാമൂഹിക രാഷ്ട്രീയ സംഭവവികാസങ്ങളിൽ പി.ജി. തൽപരനായിരുന്നു. സ്വാതന്ത്ര്യ സമരത്തിന്റെ അലകൾ രാജ്യമെങ്ങും ആഞ്ഞടിച്ചിരുന്ന കാലത്താണ്‌ അദ്ദേഹം തന്റെ ബാല്യം ചിലവഴിച്ചത്‌.
സ്കൂൾ വിദ്യാഭ്യാസത്തിനു ശേഷം ആലുവ യു.സി.കോളേജിൽ ഇന്റർമീഡിയറ്റിനു ചേർന്നു. ഇതിനിടയിൽ കാലടി അദ്വൈതാശ്രമത്തിൽ നിന്ന്‌ സ്വാമി ആഗമാനന്ദന്റെ കീഴിൽ ബ്രഹ്മസൂത്രം അഭ്യസിച്ചിരുന്നു. കോളേജ്‌ വിദ്യാഭ്യാസ കാലത്ത്‌ പി.ജി. ദേശീയപ്രസ്ഥാനവുമായി അടുത്തു. കോൺഗ്രസ്‌ പ്രവർത്തനങ്ങളിൽ സജീവ പങ്കാളിയായിരുന്നു അദ്ദേഹം. 1942-ൽ ക്വിറ്റ്‌ ഇന്ത്യ സമരത്തിൽ പങ്കെടുത്തു. പി.കെ. വാസുദേവൻ നായർ, മലയാറ്റൂർ രാമകൃഷ്ണൻ മുതലായവരുമായുള്ള സുഹൃദ്ബന്ധം പി.ജി.യെ കമ്യൂണിസവുമായി അടുപ്പിച്ചു. ഇക്കാലത്ത്‌ പ്രമുഖ കമ്യൂണിസ്റ്റ്‌ നേതാവായിരുന്ന പി. കൃഷ്ണപിള്ളയെ കാണാനും സംസാരിക്കാനുമിടയായി. തുടർന്ന്‌ പി.ജി. യും കമ്യൂണിസത്തിലേയ്ക്ക്‌ തിരിഞ്ഞു[2]. ഇന്റർമീഡിയറ്റ്‌ പഠനം പൂർത്തിയാക്കിയപ്പോഴേയ്ക്ക്‌ തന്നെ പി.ജി. വിദ്യാർത്ഥി സംഘടനാ പ്രവർത്തനത്തിൽ വ്യാപൃതനായിക്കഴിഞ്ഞിരുന്നു.1946-ൽ അദ്ദേഹം കമ്യൂണിസ്റ്റ്‌ പാർട്ടി അംഗമായി.
മകനെക്കുറിച്ച്‌ വലിയ പ്രതീക്ഷകൾ വച്ച്‌ പുലർത്തിയിരുന്ന അച്ഛൻ പരമേശ്വരൻ പിള്ള ഉപരിപഠനത്തിനായി പി.ജി.യെ മുംബൈയിലെ വിഖ്യാതമായ സെൻറ് സേവ്യേഴ്സ്‌ കോളേജിലേയ്ക്കയച്ചു. സെൻറ് സേവ്യേഴ്സിൽ ബി.എ.(ഓണേഴ്സ്‌)-ന്‌ ചേർന്നു. ഇക്കാലത്തും പി.ജി. പാർട്ടി പ്രവർത്തനം തുടർന്നിരുന്നു. കമ്യൂണിസ്റ്റ്‌ സമരങ്ങളിൽ പങ്കെടുത്തതിനെത്തുടർന്ന്‌ അറസ്റ്റ്‌ ചെയ്യപ്പെട്ടു. പതിനാറു മാസത്തെ തടവു ശിക്ഷയ്ക്കു ശേഷം പാർട്ടി നിർദ്ദേശപ്രകാരം ബിരുദപഠനം പൂർത്തിയാക്കാതെ പി.ജി. കേരളത്തിൽ തിരിച്ചെത്തി.
കേരളത്തിൽ തിരിച്ചെത്തിയ പി.ജി. കർഷക പ്രസ്ഥാനത്തിന്റെ പ്രവർത്തനങ്ങളിലും മറ്റും ശ്രദ്ധ കേന്ദ്രീകരിച്ചു.1951-ൽ പെരുമ്പാവൂരിൽ നിന്ന്‌ തിരു-കൊച്ചി നിയമസഭയിലേയ്ക്ക്‌ തിരഞ്ഞെടുക്കപ്പെട്ടു[3]. 25-ആം വയസ്സിൽ അദ്ദേഹം സി.പി.ഐ. സംസ്ഥാന സമിതി അംഗമായി. 1954-ൽ പാർട്ടി പി.ജി.യെ ദൽഹിയിലേയ്ക്കയച്ചു. അവിടെ വച്ച്‌ ഇ.എം.എസ്‌., എ.കെ.ജി. എന്നിവരുമായി അടുത്ത്‌ പ്രവർത്തിച്ചു. പാർട്ടി പ്രസിദ്ധീകരണമായിരുന്ന ന്യൂ ഏജ്-ലും പ്രവർത്തിച്ചു. ഇതായിരുന്നു പത്രപ്രവർത്തനത്തിന്റെ ആദ്യപാഠങ്ങൾ.
ഐക്യകേരളം രൂപം കൊണ്ടതിനു ശേഷം 1957-ൽ നടന്ന ആദ്യ തിരഞ്ഞെടുപ്പിൽ പെരുമ്പാവൂരിൽ നിന്ന്‌ പി.ജി. നിയമസഭാംഗമായി. ഇ.എം.എസ്‌.-ന്റെ നേതൃത്വത്തിൽ ആദ്യ കമ്യൂണിസ്റ്റ്‌ മന്ത്രിസഭ അധികാരത്തിൽ വന്നു. നിയമസഭയ്ക്കകത്തും പുറത്തും പി.ജി. പ്രവർത്തനനിരതനായിരുന്നു. വിമോചന സമരത്തെ തുടർന്ന്‌ 1959-ൽ നിയമസഭ പിരിച്ചു വിട്ടു. തുടർന്ന്‌ നടന്ന തിരഞ്ഞെടുപ്പിൽ കമ്യൂണിസ്റ്റ്‌ പാർട്ടി പരാജയപ്പെട്ടു. പെരുമ്പാവൂരിൽ നിന്ന്‌ മത്സരിച്ച പി.ജി. കോൺഗ്രസിലെ കെ.എം.ചാക്കോയോട്‌ പരാജയപ്പെട്ടു. 1960-കളുടെ തുടക്കത്തിൽ പാർട്ടി നിർദ്ദേശപ്രകാരം പി.ജി. വീണ്ടും ദൽഹിയിലേയ്ക്ക്‌ പോയി. പാർടിയുടെ കീഴിൽ പീപ്പിൾസ്‌ പബ്ളിഷിംഗ്‌ ഹൌസ്(പി.പി.എച്ച്‌)-ൽ പ്രവർത്തിച്ചു.1964-ൽ പാർട്ടി പിളർന്നപ്പോൾ പി.ജി. സി.പി.ഐ(എം) ൽ നിലകൊണ്ടു. പി.പി.എച്ച്‌. സി.പി.ഐ. യുടെ കീഴിൽ ആയതിനാൽ ഉടൻ തന്നെ അദ്ദേഹം കേരളത്തിലേയ്ക്ക്‌ മടങ്ങി.1962-ലെ ഇന്ത്യാ-ചൈന യുദ്ധകാലത്ത്‌ ചൈനാ ചാരൻമാർ എന്ന പേരിൽ രാജ്യവ്യാപകമായി അറസ്റ്റ്‌ ചെയ്യപ്പെട്ട സി.പി.ഐ(എം) നേതാക്കളുടെ കൂട്ടത്തിൽ പി.ജി.യും ഉണ്ടായിരുന്നു. ജയിൽമോചിതനായ ശേഷം സി.പി.ഐ(എം) മുഖപത്രമായ ദേശാഭിമാനിയുടെ പത്രാധിപസ്ഥാനം ഏറ്റെടുത്തു. 1967-ൽ പെരുമ്പാവൂരിൽ നിന്നു തന്നെ വീണ്ടും നിയമസഭാംഗമായി.
1975-ൽ അടിയന്തരാവസ്ഥ പ്രഖ്യാപിക്കപ്പെട്ടതിനെത്തുടർന്ന്‌ ഭൂരിഭാഗം സി.പി.ഐ(എം) നേതാക്കളും അറസ്റ്റിലായി[അവലംബം ആവശ്യമാണ്]. ജനാധിപത്യാവകാശങ്ങൾ പൂർണ്ണമായും നിഷേധിക്കപ്പെട്ടിരുന്ന ആ സമയത്ത്‌ സ്വതന്ത്ര പത്രപ്രവർത്തനം സാദ്ധ്യമായിരുന്നില്ല. അതിനാൽ പാർട്ടി അനുവാദത്തോടു കൂടി നാടൻ കലകളേക്കുറിച്ചു പഠിയ്ക്കാൻ പി.ജി. മൈസൂർ സർവ്വകലാശാലയിൽ ചേർന്നു. അടിയന്തരാവസ്ഥ പിൻവലിക്കപ്പെട്ടപ്പോൾ ദേശാഭിമാനി എഡിറ്ററായിരിക്കെത്തന്നെ പാർട്ടിയുടെ കീഴിൽ നടന്ന സാംസ്കാരിക പ്രവർത്തനങ്ങളിലും മറ്റും അദ്ദേഹം പ്രധാന പങ്കു വഹിച്ചു. സി.പി.ഐ(എം-എൽ) നേതാവായിരുന്ന കെ.വേണുവിന്‌ അഭയം നൽകിയതിനെത്തുടർന്ന്‌ പി.ജി. പാർട്ടിയുടെ അച്ചടക്ക നടപടികൾക്ക്‌ വിധേയനായി. തുടർന്ന്‌ 1983൩-ൽ അദ്ദേഹം ദേശാഭിമാനി എഡിറ്റർ സ്ഥാനം ഒഴിഞ്ഞു.
1980-കളുടെ മധ്യത്തോടെ പി.ജി. തിരുവനന്തപുരത്ത്‌ എ.കെ.ജി. പഠന-ഗവേഷണ കേന്ദ്രത്തിന്റെ പ്രവർത്തനങ്ങളിൽ ശ്രദ്ധ കേന്ദ്രീകരിച്ചു. ഇക്കാലത്തു തന്നെ കേരള പ്രസ്സ്‌ അക്കാദമി ചെയർമാനായും അദ്ദേഹം പ്രവർത്തിച്ചു.1987-ൽ കേരള സംസ്ഥാന ചലച്ചിത്ര വികസന കോർപ്പറേഷന്റെ ചെയർമാനായി. സി-ഡിറ്റ്‌ ഡയറക്ടറായും പ്രവർത്തിച്ചിട്ടുണ്ട്‌.1998-ൽ മുകുന്ദപുരത്തു നിന്നും ലോക്‌സഭയിലേയ്ക്ക്‌ മത്സരിച്ചെങ്കിലും പരാജയപ്പെട്ടു.
പ്രസ് അക്കാദമി ചെയർമാൻ, ജേർണൽ ഓഫ് ആർട് ആന്റ് ഐഡിയാസ് ത്രൈമാസികയുടെ പത്രാധിപസമിതി അംഗം. സംസ്ഥാന ചലച്ചിത്ര വികസന കോർപറേഷൻ ചെയർമാൻ, സി ഡിറ്റിന്റെ സ്ഥാപക ഡയറക്ടർ എന്നീ നിലകളിൽ പ്രവർത്തിച്ചിട്ടുണ്ട്. കേരള- കാലിക്കറ്റ് സർവകലാശാലകളുടെ ഭരണ സമിതിയിലും ബോർഡ് ഓഫ് സ്റ്റഡീസിലും ഫാക്കൽറ്റികളിലും അംഗമായിരുന്നു. പുരോഗമന കലാസാഹിത്യ സംഘത്തിന്റെ സ്ഥാപക നേതാക്കളിൽ ഒരാളാണ്. വീര ചരിതയായ വിയറ്റ്നാം, ഇസങ്ങൾക്കിപ്പുറം, വിപ്ലവപ്രതിഭ, മാർക്സും മൂലധനവും, സ്വാതന്ത്ര്യത്തിന്റെ സാർവദേശീയത, സാഹിത്യം അധോഗതിയും പുരോഗതിയും, ചരിത്രശാസ്ത്രം പുതിയ മാനങ്ങൾ, മഹാഭാരതം മുതൽ മാർക്സിസം വരെ, കേരള നവോത്ഥാനം ഒരു മാർക്സിസ്റ്റ് വീക്ഷണം, ആഗോളവൽക്കരണം സംസ്കാരം മാധ്യമം, ഇ എം എസും മലയാള സാഹിത്യവും എന്നിവയാണ് പ്രധാന കൃതികൾ. നിരവധി കൃതികൾ മലയാളത്തിലേക്ക് പരിഭാഷപ്പെടുത്തിയ അദ്ദേഹം ഇ എം എസ് സമ്പൂർണ കൃതികളുടെ എഡിറ്റാണ്. കേരള സാഹിത്യ അക്കാദമി പുരസ്കാരം, സ്വദേശാഭിമാനി പുരസ്കാരം, ശങ്കരനാരായണൻതമ്പി പുരസ്കാരം, പ്രസ് അക്കാദമി അവാർഡ് അടക്കം നിരവധി പുരസ്കാരങ്ങൾ ലഭിച്ചിട്ടുണ്ട്.
2003-ൽ മാധ്യമപ്രവർത്തകനായ ജോണി ലൂക്കോസ്‌ നടത്തിയ അഭിമുഖത്തിൽ പാർട്ടിയെക്കുറിച്ചും ഇ.എം.എസിനെക്കുറിച്ചും വിമർശനാത്മകമായ ചില പരാമർശങ്ങൾ നടത്തിയതിൻറെ പേരിൽ പി.ജി.യെ പാർട്ടി പരസ്യമായി ശാസിച്ചു. അച്ചടക്ക നടപടികളുടെ ഭാഗമായി അദ്ദേഹത്തെ സംസ്ഥാന കമ്മിറ്റിയിൽ നിന്നും തരം താഴ്ത്തുകയും 'ഇ.എം.എസ്‌. സമ്പൂർണ്ണ കൃതികളു'ടെ എഡിറ്റർ സ്ഥാനത്തു നിന്ന്‌ മാറ്റുകയും ചെയ്തു.
കമ്യൂണിസ്റ്റ്‌ പ്രസ്ഥാനത്തിനും കേരളത്തിന്റെ സാംസ്കാരിക മണ്ഡലത്തിനും നിസ്തുല സംഭാവനകൾ നൽകിയ പി.ജി. മികച്ചൊരു ഗ്രന്ഥകാരനും വാഗ്മിയും കൂടിയാണ്. നിരവധി പുസ്തകങ്ങളും ഇംഗ്ലീഷിലും മലയാളത്തിലുമായി നിരവധി ലേഖനങ്ങളും രചിച്ചിട്ടുണ്ട്‌.
കേരളം ഇന്ത്യയിലെ ഒരധകൃത സംസ്ഥാനം(1968)
ഭഗവദ്‌ ഗീത, ബൈബിൾ, മാർക്സിസം(1985)
മാർക്സിസ്റ്റ് സൗന്ദര്യശാസ്ത്രം: ഉത്ഭവവും വളർച്ചയും(1987-കേരള സാഹിത്യ അക്കാദമി പുരസ്കാരം നേടിയ കൃതി[6][7])
'വൈജ്ഞാനിക വിപ്ലവം - ഒരു സാംസ്‌കാരികചരിത്രം'
ഇവക്ക് പുറമേ ഇ.എം.എസുമായി ചേർന്ന് 'ഗ്രാംഷിയൻ വിചാരവിപ്ളവം', സി.ഭാസ്കരനുമായി ചേർന്ന് 'വിപ്ളവങ്ങളുടെ ചരിത്രം' എന്നീ കൃതികളും രചിച്ചിട്ടുണ്ട്‌.
പ്രമുഖ കമ്യൂണിസ്റ്റ്‌ നേതാവായിരുന്ന എം.എൻ. ഗോവിന്ദൻ നായരുടെ അനന്തരവളും കോളേജ്‌ അദ്ധ്യാപികയുമായിരുന്ന എം.ജെ. രാജമ്മയാണ്‌ ഭാര്യ. മാധ്യമപ്രവർത്തകരായ എം.ജി. രാധാകൃഷ്ണൻ (പത്രപ്രവർത്തകൻ) (ഇൻഡ്യാ ടുഡെ മലയാളം ഡെപ്യൂട്ടി എഡിറ്റർ), ആർ. പാർവതി ദേവി എന്നിവരാണ്‌ മക്കൾ. തിരുവനന്തപുരം ഈസ്റ്റ് നിയമസഭാമണ്ഡലത്തിൽ നിന്നുള്ള സാമാജികനും മുൻ തിരുവനന്തപുരം കോർപ്പറേഷൻ മേയറുമായ വി. ശിവൻകുട്ടിയാണ്‌ മരുമകൻ.
↑ "വായിച്ചുതീരില്ല, ഈ ജീവിതപുസ്തകം" (PDF). മലയാളം വാരിക. 2012 ഡിസംബർ 07. ശേഖരിച്ചത് 2013 ഫെബ്രുവരി 14. Check date values in: |accessdate= and |date= (help)[പ്രവർത്തിക്കാത്ത കണ്ണി]
↑ "കവർസ്റ്റോറി". മാധ്യമം ആഴ്ചപ്പതിപ്പ് ലക്കം 738. 2012 ഏപ്രിൽ 16. ശേഖരിച്ചത് 2013 മെയ് 05. Check date values in: |accessdate= and |date= (help)
↑ "ആർക്കൈവ് പകർപ്പ്". മൂലതാളിൽ നിന്നും 2012-08-09-ന് ആർക്കൈവ് ചെയ്തത്. ശേഖരിച്ചത് 2012-07-28.
↑ നിരൂപണത്തിനും പഠനത്തിനും നൽകുന്ന കേരള സാഹിത്യ അക്കാദമി പുരസ്കാരം ലഭിച്ച കൃതികൾ.
പി. ഗോവിന്ദപ്പിള്ള വെബ് ഫോളിയോ
മലയാളം വാരിക, 2012 ഡിസംബർ 7 Archived 2016-03-06 at the Wayback Machine.
മലയാളം വാരിക, 2012 ഏപ്രിൽ 06 Archived 2016-03-06 at the Wayback Machine.
പി.ജി മാർക്സിസം വായിച്ചത് ഇങ്ങനെ (പി.പി. സത്യൻ) (മാധ്യമം ആഴ്ചപ്പതിപ്പ്,ലക്കം 772, 2012 ഡിസംബർ 10)
കാലഘട്ടം: 1957 മാർച്ച് 16 - 1959 ജൂലൈ 31
ബി. രാമകൃഷ്ണറാവു (1956 നവംബർ 22 - 1960 ജൂലൈ 1)
ആർ. ശങ്കരനാരായണൻ തമ്പി (1957 ഏപ്രിൽ 27 - 1959 ജൂലൈ 31)
കെ.ഒ. അയിഷാ ബായ് (1957 മേയ് 6 - 1959 ജൂലൈ 31)
ഇ.എം.എസ്. നമ്പൂതിരിപ്പാട് - മന്ത്രിസഭ (1957 ഏപ്രിൽ 5 - 1959 ജൂലൈ 31)
സി. അച്യുതമേനോൻ · എ.ആർ. മേനോൻ · കെ.ആർ. ഗൗരിയമ്മ · കെ.പി. ഗോപാലൻ · കെ.സി. ജോർജ്ജ് · ജോസഫ് മുണ്ടശ്ശേരി · ടി.എ. മജീദ് · ടി.വി. തോമസ് · പി.കെ. ചാത്തൻ · വി.ആർ. കൃഷ്ണയ്യർ
ടി.എ. മജീദ് · കെ.സി. എബ്രഹാം · എം.സി. എബ്രഹാം · സി. അച്യുതമേനോൻ · കെ.എസ്. അച്യുതൻ · എം.പി.എം. അഹമ്മദ് കുരിക്കൾ · ചാക്കീരി അഹമ്മദ് കുട്ടി · അലക്സാണ്ടർ പറമ്പിത്തറ · എം.എ. ആന്റണി · കെ. അവുക്കാദർക്കുട്ടി നഹ · സി.സി. അയ്യപ്പൻ · കെ.ഒ. അയിഷാ ബായ് · പി. ബാലചന്ദ്ര മേനോൻ · ആയതൻ ബാലഗോപാലൻ · ആർ. ബാലകൃഷ്ണപിള്ള · കെ.എ. ബാലൻ · എൻ.ഇ. ബാലറാം · ടി.ഒ. ബാവ · വെളിയം ഭാർഗവൻ · കോട്ടയം ഭാസി · തോപ്പിൽ ഭാസി · പി.ടി. ചാക്കോ · എം. ചടയൻ · കെ. ചന്ദ്രശേഖരൻ · ഇ. ചന്ദ്രശേഖരൻ നായർ · പി.കെ. ചാത്തൻ · പി.സി. ചെറിയാൻ · കെ. ഈച്ചരൻ · ഇ.പി. ഈപ്പൻ · പി.ആർ. ഫ്രാൻസിസ് · എൻ. ഗണപതി · സി.ജി. ജനാർദ്ദനൻ · കെ.സി. ജോർജ്ജ് · കെ.എം. ജോർജ്ജ് · ഇ.പി. ഗോപാലൻ · പി. ഗോപാലൻ · കെ.പി. ഗോപാലൻ · ഇ. ഗോപാലകൃഷ്ണമേനോൻ · എം. ഗോപാലൻകുട്ടി നായർ · കെ.പി.ആർ. ഗോപാലൻ · മാലേത്ത് ഗോപിനാഥപിള്ള · കെ.ആർ. ഗൗരിയമ്മ · ആർ. ഗോവിന്ദൻ · കൊളാടി ഗോവിന്ദൻകുട്ടി മേനോൻ · പി. ഗോവിന്ദൻ നമ്പ്യാർ · പി. ഗോവിന്ദപിള്ള · കെ. ഹസ്സൻ ഗനി · വയലാ ഇടിക്കുള · എ.എൽ. ജേക്കബ് · ഒറ്റശേഖരമംഗലം ജനാർദ്ദനൻ നായർ · തോമസ് ജോൺ · ജോൺ കൊടുവാക്കോട് · പി.എം. ജോസഫ് · ജോസഫ് ചാഴിക്കാട് · ജോർജ്ജ് ജോസഫ് പൊടിപ്പാറ · ജോസഫ് മുണ്ടശ്ശേരി · എ.എം. കല്ല്യാണകൃഷ്ണൻ നായർ · കല്ലളൻ വൈദ്യർ · സി.എച്ച്. കണാരൻ · സി. കണ്ണൻ · ജി. കാർത്തികേയൻ · പി.എസ്. കാർത്തികേയൻ · കെ. കരുണാകരൻ · എം.കെ. കേളു · കെ. കൊച്ചുകുട്ടൻ · പി.കെ. കോരു · ആർ. കൃഷ്ണൻ · ടി. കൃഷ്ണൻ · ടി.കെ. കൃഷ്ണൻ · കൊങ്ങശ്ശേരി കൃഷ്ണൻ · വി.ആർ. കൃഷ്ണയ്യർ · പി. കുമാരൻ · എം. കുമാരൻ · കെ. കുഞ്ഞമ്പു · ഇ.ടി. കുഞ്ഞൻ · സി. കുഞ്ഞിക്കൃഷ്ണൻ നായർ · പി.എം. കുഞ്ഞിരാമൻ നമ്പ്യാർ · എൻ.കെ. കുഞ്ഞിക്കൃഷ്ണൻ നായർ · പി.വി. കുഞ്ഞുണ്ണി നായർ · പി.കെ. കുഞ്ഞച്ചൻ · പി. കുഞ്ഞുകൃഷ്ണൻ · എം. കുഞ്ഞുകൃഷ്ണൻ നാടാർ · കുസുമം ജോസഫ് · ലീലാ ദാമോദര മേനോൻ · പി.ആർ. മാധവൻ പിള്ള · വി. മധുര · എം.എം. മത്തായി · സി.എ. മാത്യു · സി.എച്ച്. മുഹമ്മദ്കോയ · കെ. മൊയ്തീൻ കുട്ടി · കെ.വി. മുഹമ്മദ് · കെ.ആർ. നാരായണൻ · എം. നാരായണക്കുറുപ്പ് · സി.കെ. നാരായണൻ കുട്ടി · ടി.സി. നാരായണൻ നമ്പ്യാർ · എൻ. നീലകണ്ഠരു പണ്ടാരത്തിൽ · ജി. പത്മനാഭൻ തമ്പി · ഇ.പി. പൗലോസ് · ആർ. പ്രകാശം · എ.ആർ. മേനോൻ · ആർ. രാഘവ മേനോൻ · എ.എ. റഹീം · എൻ. രാജഗോപാലൻ നായർ · ടി.കെ. രാമകൃഷ്ണൻ · വി. രാമകൃഷ്ണപിള്ള · എ.കെ. രാമൻകുട്ടി · പി.ആർ. കുറുപ്പ് · പി. രവീന്ദ്രൻ · റോസമ്മ പുന്നൂസ് · എം. സദാശിവൻ · സി.ജി. സദാശിവൻ · ഇ.എം.എസ്. നമ്പൂതിരിപ്പാട് · ആർ. ശങ്കരനാരായണൻ തമ്പി · ഒ.ടി. ശാരദ കൃഷ്ണൻ · കെ. ശിവദാസൻ · എൻ. ശിവൻ പിള്ള · പൊന്നറ ശ്രീധർ · കാട്ടായിക്കോണം ശ്രീധരൻ · ആർ. സുഗതൻ · പട്ടം എ. താണുപിള്ള · കെ.ടി. തോമസ് · ടി.വി. തോമസ് · ടി.എ. തൊമ്മൻ · എം. ഉമേഷ് റാവു · പി.പി. ഉമ്മർകോയ · കെ.കെ. വിശ്വനാഥൻ · ഡബ്ല്യു.എച്ച്. ഡിക്രൂസ്
മറ്റു നിയമസഭകൾ:-ഒന്നാം കേരളനിയമസഭ ·  രണ്ടാം കേരളനിയമസഭ ·  മൂന്നാം കേരളനിയമസഭ ·  നാലാം കേരളനിയമസഭ ·  അഞ്ചാം കേരളനിയമസഭ ·  ആറാം കേരളനിയമസഭ ·  ഏഴാം കേരളനിയമസഭ ·  എട്ടാം കേരളനിയമസഭ ·  ഒൻപതാം കേരളനിയമസഭ ·  പത്താം കേരളനിയമസഭ ·  പതിനൊന്നാം കേരളനിയമസഭ ·  പന്ത്രണ്ടാം കേരളനിയമസഭ ·  പതിമൂന്നാം കേരളനിയമസഭ · പതിനാലാം കേരളനിയമസഭ · പതിനഞ്ചാം കേരളനിയമസഭ ·
"https://ml.wikipedia.org/w/index.php?title=പി._ഗോവിന്ദപിള്ള&oldid=3636630" എന്ന താളിൽനിന്ന് ശേഖരിച്ചത്
All articles with dead external links
Articles with dead external links from ഓഗസ്റ്റ് 2021
Pages using infobox officeholder with unknown parameters
അവലംബം ചേർക്കേണ്ട വാചകങ്ങളുള്ള ലേഖനങ്ങൾ
Webarchive template wayback links
PDF ആയി ഡൗൺലോഡ് ചെയ്യുക
ഈ താൾ അവസാനം തിരുത്തപ്പെട്ടത്: 03:36, 15 ഓഗസ്റ്റ് 2021.
വിവരങ്ങൾ ക്രിയേറ്റീവ് കോമൺസ് ആട്രിബ്യൂഷൻ-ഷെയർഎലൈക്ക് അനുമതിപത്ര പ്രകാരം ലഭ്യമാണ്; മേൽ നിബന്ധനകൾ ഉണ്ടായേക്കാം. കൂടുതൽ വിവരങ്ങൾക്ക് ഉപയോഗനിബന്ധനകൾ കാണുക.